OzLabs/hebrew-wiki-articles huggingface dataset:
פרנק רמזי (כדורסלן)

פרנק ורנון רמזי הבן (באנגלית: .Frank Vernon Ramsey Jr; 13 ביולי 1931 – 8 ביולי 2018) היה כדורסלן אמריקאי אשר שיחק בקבוצת בוסטון סלטיקס מליגת ה-NBA בין העונות –, וזכה עמה ב-7 אליפויות NBA. לאורך קריירת המשחק ב-NBA העמיד ממוצעים של 13.4 נקודות, 5.5 ריבאונדים ו-1.8 אסיסטים למשחק.

בשנת 1964 הופרשה גופייתו עם המספר "23" על ידי הסלטיקס, ובשנת 1981 הוצג בהיכל התהילה של הכדורסל.

==קריירת מכללות==
רמזי נולד בעיר קורידון שבקנטקי, ובין השנים 1950–1954 למד באוניברסיטת קנטקי. בעונתו הראשונה בקבוצת הכדורסל של האוניברסיטה קלע 10.1 נקודות בממוצע למשחק, ועזר לה לזכות באליפות המכללות השלישית בתולדותיה. בסיום עונתו השנייה בקנטקי נחשפה שערוריית הימורים שהיו מעורבים בה מספר שחקני אוניברסיטת קנטקי בעבר (ביניהם שחקני ה-NBA אלכס גרוזה וראלף בירד), מה שהביא להשעיית הקבוצה מליגת המכללות בעונת 1952/1953. משסיים את לימודיו האקדמיים נלקח רמזי בבחירה החמישית של דראפט ה-NBA 1953 על ידי בוסטון סלטיקס, אך אף על פי כן, בחר לחזור לשחק עבור קבוצת האוניברסיטה בעונת 1953/1954. לצד הסמול פורוורד קליף הייגן, הוביל רמזי את קנטקי למאזן ניצחונות מושלם 25–0, אך לא הורשה להשתתף בטורניר אליפות המכללות מכיוון שסיים את לימודיו. באותה עונה קלע רמזי 19.6 נקודות בממוצע למשחק, ונבחר לחמישיית העונה של ליגת המכללות.

==קריירת משחק==
בעונת הצטרף רמזי לסלטיקס וקלע במדיה 11.2 נקודות למשחק עד סיום העונה. בשנים 1955–1956 שירת כחייל בצבא ארצות הברית. במהלך עונת חזר לשחק בבוסטון, וב-7 מתוך 8 העונות הבאות זכה עם הסלטיקס באליפות ה-NBA. תקופת השיא של רמזי בקבוצה הייתה בפלייאוף 1959, בו הוביל את כל קלעי קבוצתו עם 23.2 נקודות בממוצע למשחק, והצעיד אותה לזכייה הראשונה מתוך 8 זכיות רצופות באליפות ה-NBA (מתוכן רמזי לקח חלק ב-6). על אף שהיה אחד השחקנים המובילים בקבוצתו, העדיפו רמזי ומאמנו רד אאורבך שישמש כשחקן ספסל, ובכך נחשב ל"שחקן השישי" הראשון בתולדות ה-NBA, כשחקן מוביל שמוותר על מקומו בחמישייה הפותחת.

שישה שחקנים בלבד בתולדות ה-NBA זכו ביותר אליפויות מאשר רמזי, כולם שחקני הסלטיקס ששיתפו עמו פעולה בקבוצה. לאחר פרישתו ממשחק בשנת 1964 הפרישו הסלטיקס את גופייתו, עם המספר "23".

==לאחר הפרישה ממשחק==
בעונת 1970/1971 אימן רמזי את קבוצת קנטקי קולונלס מליגת ה-ABA, אשר שני שחקניה המובילים היו בוגרי אוניברסיטת קנטקי דן איסל ולואי דמפיר. בעונתו היחידה כמאמן העפיל עם הקולונלס לגמר ה-ABA, בו הפסיד ליוטה סטארס (אשר אומנה על ידי חברו מהסלטיקס, ביל שרמן) בתוצאה 3–4.

בשנת 1981 הוצג בהיכל התהילה של הכדורסל.

לאחר קריירת האימון עבד רמזי בבנק, ובערוב ימיו היה נשיא סניף בנק בעיר דיקסון שבקנטקי. 

ב-8 ביולי 2018, חמישה ימים לפני יום הולדתו ה-87, נפטר רמזי כתוצאה ממפרצת.

==קישורים חיצוניים==

==הערות שוליים==

קטגוריה:קנטקי: כדורסלנים
קטגוריה:כדורסלנים אמריקאים
קטגוריה:כדורסלני אוניברסיטת קנטקי
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:מאמני כדורסל אמריקאים
קטגוריה:מאמני ליגת ה-ABA
קטגוריה:היכל התהילה של הכדורסל: כדורסלנים
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1931
קטגוריה:אמריקאים שנפטרו ב-2018
המצעד הצבאי בפראג (2018)

חיילי צבא צ'כיה במהלך המצעד, ולפניהם משמר כבוד של חיילים אמריקאים
המצעד הצבאי בפראג (בצ'כית: 2018 Pražská vojenská přehlídka) נערך ב-28 באוקטובר 2018 בעיר פראג, בירת צ'כיה. המצעד נערך במסגרת שלושה ימי אירועים, שהתקיימו לרגל מלאת מאה שנים לייסודה של צ'כוסלובקיה ב-1918. המדינה התפרקה ב-1993 לשתי מדינות - צ'כיה וסלובקיה.

המצעד התקיים ברחוב האירופי, אחד הרחובות המרכזיים של פראג, שנשא בעבר את שמו של ולדימיר איליץ' לנין. השתתפו במצעד כ-4,000 חיילים מצבא צ'כיה ומצבא סלובקיה, אנשי שירותי החירום של צ'כיה, וכן חיילים של מדינות ברית נאט"ו (שצ'כיה חברה בה) - בריטניה, צרפת, איטליה וארצות הברית. במצעד נכללו גם טנקים וכלי רכב צבאיים נוספים וכן מסוקים ומטס של מטוסי קרב.

במצעד, שהתקיים במזג אוויר גשום, צפו אלפי צופים שנאספו בצידי הרחוב. נשיא צ'כיה מילוש זמאן השקיף על המצעד בחברת אורחים שונים מחו"ל, וביניהם נשיא סלובקיה אנדריי קיסקה ומזכיר ההגנה של ארצות הברית ג'יימס מאטיס.

ההכנות למצעד נמשכו כשנתיים. הוא היה הראשון שנערך בצ'כיה מאז 2008, והגדול במצעדים מאז המצעד שנערך בה ב-1985, לפני נפילת השלטון הקומוניסטי בצ'כוסלובקיה במהפכת הקטיפה.

==קישורים חיצוניים==

* [https://mobile.reuters.com/article/amp/idUSKCN1N20IX Czechs celebrate centenary with largest military parade since communist era], באתר רויטרס
* [https://amp.dw.com/en/military-parade-in-prague-honors-century-since-birth-of-czechoslovakia/a-46063775 Military parade in Prague honors century since birth of Czechoslovakia]
* [https://prague.tv/en/s72/Directory/c217-Sightseeing-Attractions/n16042-Military-parade-set-for-anniversary Military Parade set for Anniversary] , באתר Prague.tv
* [https://www.radio.cz/en/section/news/biggest-military-parade-in-countrys-modern-history Biggest Military Parade in country's Modern History], באתר radio praha

פראג 2018
קטגוריה:פראג: היסטוריה
קטגוריה:צ'כיה: צבא וביטחון
קטגוריה:סלובקיה: צבא וביטחון
קטגוריה:צ'כוסלובקיה: היסטוריה
קטגוריה:2018
ההמבורגרים של בוב

ההמבורגרים של בוב (באנגלית: Bob's Burgers) היא סדרת קומדיית מצבים מונפשת אמריקאית שעלתה לשידור ברשת פוקס ב-9 בינואר 2011. הסדרה נוצרה על ידי לורן בוצ'ארד, שהוא מיוצרי הסדרה "Home Movies", והיא מופקת ומופצת בשיתוף עם .

הסדרה הייתה מועמדת לכמה פרסים, כולל שבע מועמדויות רצופות לפרס אמי לתוכנית האנימציה הטובה ביותר וזכייה בפרס ב-2014 ו-2017.

ב-2013 דירג המגזין "TV Guide" את הסדרה כאחת מתוך 60 סדרות האנימציה הטלוויזיוניות הכי גדולות בכל הזמנים.

הסדרה לא שודרה בישראל עד 16 ביוני 2022, עם השקת שירות הסטרימינג דיסני+ בשוק המקומי.

סרט המבוסס על הסדרה בשם "הבורגרים של בוב: הסרט" יצא ב-27 במאי 2022.<ref name="2022Date"></ref>

בספטמבר 2020 הסדרה חודשה לעונות 12 ו-13.

משפחת בלצ'ר: ההורים בוב ולינדה וילדיהם, מימין לשמאל - לואיז, ג'ין וטינה

== תקציר העלילה ==
הסדרה מגוללת את סיפור חייהם של משפחת בלצ'ר – ההורים, בוב ולינדה, וילדיהם טינה, ג'ין ולואיז - אשר מנהלים מסעדת המבורגרים. עיקר מעלליהם מתרחשים במסעדה, בביתם הממוקם בקומה שמעליה ובבית הספר. לקוחות המסעדה, חברי הילדים לספסל הלימודים וצוות ההוראה שלהם משתלבים במארג חייהם.

== שחקנים ודמויות ==
=== דמויות ראשיות ===
* ה. ג'ון בנג'מין - בוב בלצ'ר. האבא.
* ג'ון רוברטס - לינדה בלצ'ר. האמא.
* דן מינץ - טינה בלצ'ר. הבת הבכורה.
* יוג׳ין מירמן - ג'ין בלצ'ר. הבן האמצעי.
* קריסטן שאל - לואיז בלצ'ר. הבת הצעירה.

=== דמויות משנה ===
* לארי מרפי - טדי. לקוח קבוע של המסעדה. הנדימן. 
* אנדי קינדלר - מורט. לקוח המסעדה והבעלים של בית לוויות הממוקם בסמיכות אליה. 
* קווין קליין - מר פישהודר. איש נדל"ן עשיר. אחד מבעלי המסעדה והבית של משפחת בלצ'ר. 
* דייוויד הרמן - מר פרונד. יועץ בית ספר.
* ג'יי ג'ונסטון - ג׳ימי פסטו (האב). יריבו של בוב. הבעלים של מסעדה הממוקמת מעבר לכביש.
* ה. ג'ון בנג'מין - ג׳ימי פסטו ג'וניור. תלמיד. הבן של ג׳ימי פסטו. המושא אהבה של טינה בלצ'ר.
* בובי טיסדייל - זיק. תלמיד. החבר הכי טוב של ג׳ימי פסטו ג'וניור.
* ג'ני סלייט - תמי. תלמידה.

==סקירה==

==קישורים חיצוניים==

* 

==הערות שוליים==

קטגוריה:פוקס: תוכניות וסדרות
קטגוריה:זוכי פרס אנני
קטגוריה:קומדיות מצבים מונפשות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
טריגר (סדרת טלוויזיה)

טְרִיגֶר או מַזְנֵק (ברוסית: «Три́ггер») הוא שמה של סדרת דרמה המשכית רוסית בהפקת חברת ההפקות Sreda ובכיכובו של מקסים מאטבייב.

הסדרה נכתבה על ידי דמיטרי טיורין בהפקתם של אלכסנדר רמיזוב והפסיכולוג סרגיי נסיביאן, שתומך בשיטת ההלם. הסדרה הוקרנה במהלך שוק MIPCOM, בשולי פסטיבל קאן וזכתה להתעניינות ממשקיעים אמריקאים ויפנים. והייתה אחת מהסדרות הטובות ביותר במסגרת MIPDrama Screenings 2018.

העונה הראשונה של הסדרה שודרה לראשונה ב-7 בפברואר 2020 בעמוד הרשמי של הערוץ הראשון ברשת החברתית VK, העונה שודרה בערוץ עצמו החל מ-10 בפברואר 2020. ב-16 בפברואר 2020 הוזמנה עונה שנייה, שהפקתה החלה בדצמבר 2020 עם צילומים במוסקבה שיצאו לדרך במרץ 2021. העונה השנייה של הסדרה תעלה לשידור בשרתי KinoPoisk ב-7 בינואר 2022.

בטקס פרסי נשר הזהב הרוסי ה-19 שנערך בינואר 2021, הסדרה זכתה בפרס סדרת הטלוויזיה הטובה ביותר (יותר מ-10 פרקים) ובקטגוריית השחקן הטוב ביותר בטלוויזיה למקסים מאטבייב. הסדרה זמינה לצפייה בישראל בהוט VOD מה-12 באוגוסט 2020 וזמינה גם ב-NEXT TV.
==עלילה==
במוסקבה של ימינו, הפסיכולוג ארטיום סטרלצקי בוחן "תרפיה פרובוקטיבית" תוך שהוא משוכנע שהתרופה היעילה והמהירה ביותר היא לעמת בברוטליות את לקוחותיו עם פחדיהם הגדולים ביותר.

ברם, חייו האישיים הופכים לכאוס מתמשך, אחרי שהוא מואשם בגרימת מותו של מטופל שהתאבד. כשהוא משתחרר שוב הוא פותח מחדש את הקליניקה שלו בגורד שחקים מוסקבאי, במתחם מוסקבה סיטי ומתחיל לעבוד עם לקוחות מהאליטה העשירה של מוסקבה, תוך ניסיון לנווט גם את חייו האישיים אל חוף מבטחים: הוא מנסה להחזיר אליו את אשתו, נלחם לשמור על רישיונו ולהגן על אחותו בת העשרה מפני החבר האלים שלה אך מעל הכל להמשיך להוכיח את חפותו וחוסר אשמתו במותו של הפציינט הקודם שלו, אחרי שהוא מגלה שהפציינט נרצח.

כעת, עליו להגן לא רק על הסובבים אותו אלא גם על עצמו.
==שחקנים ודמויות==
* מקסים מטבייב — ארטיום
* סבטלנה איוואנובה — דאשה
* איגור קוסטולבסקי — אלכסנדר
* ויקטוריה מסלובה — לרה
* רומן מאיאקין — דניס
* יאן צפניק

== קישורים חיצוניים ==
* 
* 
* [https://kino.1tv.ru/serials/trigger "מזנק"] באתר הערוץ הראשון
=== ביקורת ===
* 
* 

== הערות שוליים ==

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:ערוץ 1 הרוסי: תוכניות וסדרות
קטגוריה:Sreda: הפקות מקור
קטגוריה:זוכי פרס נשר הזהב הרוסי
רגלי צפרדע

רגלי צפרדע הן מהמאכלים הידועים ביותר של המטבח הצרפתי והמטבח הסיני. כמו כן, רגליים של צפרדע אגם נצרכות גם במקומות אחרים כמו וייטנאם, תאילנד, אינדונזיה, צפון איטליה, דרום פורטוגל, ספרד, אלבניה, סלובניה, רומניה, צפון-מערב יוון ודרום ארצות הברית.

נכון ל-2014, יצואנית רגלי הצפרדע הגדולה ביותר היא אינדונזיה, שהיא גם צרכנית משמעותית. באזורים כמו ברזיל, מקסיקו והקריביים, צפרדעים עדיין ניצודות בטבע.

רגלי הצפרדע עשירות בחלבון, אומגה 3, ויטמין A ואשלגן. לעיתים קרובות מתארים את טעמן כדומה לטעמו של עוף . זאת עקב טעמן העדין ומרקמן המזכיר כנפי עוף. במדינות מסוימות כמו וייטנאם, מגדלים צפרדעים באופן מסחרי.

== במטבחי העולם ==
=== צרפת ===
Cuisses de grenouille
רגלי צפרדע (בצרפתית: Cuisses de grenouille) הן מאכל מסורתי שנפוץ במיוחד במחוז אן (אוברן-רון-אלפ). צריכה נרחבת של רגלי צפרדע היא תופעה חדשה יחסית שהחלה במאתים השנים האחרונות. 

=== סין ===
מרק רגלי צפדע סינגפורי בסגנון סיני
רגלי צפרדע (בסינית: 田鸡腿) נאכלות בעיקר בדרומה של סין.

במטבח הסיני מכינים את רגלי הצפרדע במגוון דרכים כדוגמת מוקפץ, טיגון, שליקה או דייסת אורז, שהיא מאכל פופולרי במטבח הקנטונזי.

== ההגנה על בעלי חיים ==
בדוח שפורסם ב-2011 ניתנת סקירה של ההשפעות הסחר של רגלי הצפרדעים מאז שנות ה-80. מדובר על יבוא של 4,600 טונות של רגלי צפרדעים בשנה, אינדונזיה היא הספק העיקרי. חלק מהמינים הם בסכנת הכחדה. הודו אסרה על ייצוא של רגלי צפרדעים ב-1987 ובנגלדש בעקבותיה בשנת 1989. הדוח מצביע על הצורך בפעולה לצמצום ופקוח על סחר ברגלי הצפרדעים, כדי למנוע אסון אקולוגי.<ref></ref>

==קישורים חיצוניים==

== הערות שוליים ==

קטגוריה:צפרדעים בתרבות
קטגוריה:המטבח הצרפתי
קטגוריה:בשר
תולה

תיאור אירופה של [[פומפוניוס מלה מן המאה ה-1 לספירה (פ. נאנסן, 1911) עם האי תולה בקצה העליון.|ממוזער]]
תולה (בלטינית: Thule, ביוונית עתיקה: Θούλη) הוא השם שניתן בין 330 ל-320 לפני הספירה על ידי מגלה הארצות פיתאס לאי אותו הציג כצפוני שבאיים הבריטיים. בעת ביקורו בתולה הוא מצא שאורך הלילה הקיצי היה שעתיים עד שלוש שעות בלבד. על תושבי תולה הוא מספר שהם אוגרים את התבואה באסמים, אוכלים פירות, שותים חלב, ומכינים משקה העשוי מדגנים ומדבש.

בספרות הלטינית ושל ימי הביניים נעשה שימוש בשם "תולה הרחוקה ביותר" (בלטינית: ultima Thule) כדי לתאר מקום מרוחק מעבר לגבולות העולם הידוע. בביטוי זה משתמש המשורר הרומי ורגיליוס בשירתו האפית "האיניאדה". בימי הביניים המאוחרים ובעת החדשה המוקדמת זוהתה תולה עם איסלנד וגרינלנד. במאה ה-19 הייתה המילה בשימוש גם כדי לתאר מקומות רחוקים בסקנדינביה.

==כינוי למקומות אחרים==
ממוזער
ב-1775, לקראת תום מסעו השני, קרא קפטן קוק לאי באוקיינוס האטלנטי הדרומי בשם "תולה הדרומי". היום מכונים כך שלושת האיים הדרומיים ביותר באיי סנדוויץ' הדרומיים. הם נחשבים טריטוריה בריטית שמעבר לים, אך ארגנטינה טוענת לריבונות עליהם (שמם בספרדית "Islas Tule del Sur") ואף החזיקה בהם בין 1976 ל-1982, עת נכבשו שוב על ידי הבריטים בתום מלחמת פוקלנד.

ב-1910 ייסד מגלה הארצות הגרינלנדי-דני קנוד רסמוסן תחנת מיסיון וסחר בגרינלנד במקום שיקרא לימים קאנאק וקרא לה "אולטימה תולה".

ב-2019, לקראת ההגעה של הגשושית ניו הורייזונס לגוף הטרנס-נפטוני 486958 2014 MU69, הוחלט עלי-די נאס"א להעניק לו כינוי רשמי. השם "אולטימה תולה" נבחר לאחר קמפיין ציבורי בו הוצעו למעלה מ-34,000 שמות.

==שימושים אחרים==
האי תולה או תילה ב[[כרטא מרינה מ-1539 של הקרטוגרף השוודי אולאוס מגנוס.|ממוזער]]
פיני טפיו וירקאלה (Tapio Wirkkala)|ממוזער]]
ב-1774 כתב יוהאן וולפגנג פון גתה את השיר "המלך בְּתולֶה" שיוכנס בהמשך לפאוסט.

חתן פרס נובל, הכימאי והגאולוג השוודי פר תאודור קלב (Per Teodor Cleve) גילה ב-1879 שני יסודות כימיים חדשים וקרא לאחד מהם תוליום לפי שמה המיתולוגי של סקנדינביה.

ב-1918 הוקמה בגרמניה אגודת תולה שהחלה דרכה כקבוצה פולקית אוקולטיסטית.

בסביבות 1940 פרסם ולדימיר נבוקוב שני פרקים ראשונים מספר הפרוזה האחרון שלו בשפה הרוסית שעה שהחל כבר לכתוב באנגלית ועמד לנסוע מפריז לארצות הברית. הספר לא הושלם. לפרק הראשון קרא נבוקוב "אולטימה תולה" שהוא מקום ההתרחשות של העלילה ולשני "סולוס רקס" שפירושו מלך בודד ומתייחס גם לשירו של גתה.

==האי הצפוני ביותר בימינו==
האי הצפוני ביותר בימינו נתגלה ב-1978 צפונית לקאפקלובן שבגרינלנד. השם שניתן לו הוא אואודאק (Oodaaq או Oodap Qeqertaa) ומיקומו . מאז נטען שנמצאו עוד איים קטנים אך בבדיקות חוזרות הם לא נמצאו וייתכן שהיו קיימים ושקעו.

==ראו גם==
*טרה אינקוגניטה

==לקריאה נוספת==
* אומברטו אקו, תולדות האגדות - סיפורם של מקומות אגדיים, כנרת זמורה-ביתן דביר, 2016, הפרק "אולטימה תולה והיפרבוראה", עמ' 220–245

==קישורים חיצוניים==

* 

==הערות שוליים==

קטגוריה:מילים וביטויים בלטינית
קטגוריה:מפות
קטגוריה:מקומות שעל שמם כוכב לכת מינורי
אשר וקנין

אשר וקנין (נולד ב-28 ביוני 1966) הוא קצין בדימוס בדרגת גונדר, אשר כיהן כסגן נציבת בתי הסוהר. מ-1 בינואר 2019 שימש כממלא מקום נציב בתי הסוהר עד ל-1 בינואר 2021.

וקנין כיהן כסגן נציבת בתי הסוהר עפרה קלינגר וכראש אגף האסיר, וכמפקד מחוז צפון של שירות בתי הסוהר.

==ביוגרפיה==
וקנין נולד בחצור הגלילית, החל את דרכו בחיל המשטרה הצבאית בצה"ל, התקדם בשירותו עד לפיקוד על כלא 6 וכמפקד בית הספר של המשטרה הצבאית. השתחרר בדרגת סא"ל.

ב-2006, לאחר שחרורו מצה"ל, התגייס לשירות בתי הסוהר, והתקדם עד לתפקיד סגן מפקד כלא מגידו, מפקד כלא עופר, וסגן מפקד קורס בתי הסוהר. הוא היה ראש מנהל ההדרכה הראשון בשב"ס, מפקד מחוז צפון של שירות בתי הסוהר, וראש אגף האסיר.

בסוף שנת 2016, בעקבות יציאת נציבת שב"ס עפרה קלינגר לחופשת מחלה ממושכת, מינה אותו השר לביטחון פנים, גלעד ארדן, למחליפה הזמני. הוא כיהן בתפקיד זה עד אשר חזרה לעבודתה באפריל 2017.

וקנין נחשב לקצין מוערך ורב ניסיון, אשר בין השאר סייע לסיים את שביתת הרעב של האסירים הביטחוניים במאי 2017, שהנהיג מרואן ברגותי. וקנין הורה לפרסם סרטונים אשר צולמו בתאו של ברגותי, בהם נצפה אוכל טורטית, ובכך מפר את שביתת הרעב.

בדצמבר 2018, כאשר סיימה קלינגר את כהונתה, סומן וקנין כמועמד המוביל לתפקיד הנציב. לאחר שהשר ארדן בחר להתמקד תחילה בהשלמת ההליך למינוי מפכ"ל למשטרת ישראל ולאור פיזור הכנסת העשרים לצורך הבחירות לכנסת מונה וקנין לממלא מקום הנציב.

בינואר 2021 סיים את תפקידו בשב"ס, בהם כיהן בשנתיים האחרונות לשירותו כממלא מקום נציב שב"ס, ועמד בראש הארגון, ובכך סיים 35 שנות שירות במערכת הביטחון.

== השכלה וחיים אישיים ==
וקנין בעל תואר ראשון בהיסטוריה של עם ישראל וגאוגרפיה ותואר שני במדע המדינה עם התמחות בביטחון לאומי, שניהם מאוניברסיטת חיפה. וקנין הוא בוגר מכון גשר למנהיגות גשר, נשוי ואב לארבעה, מתגורר ביישוב טל-אל.

==קישורים חיצוניים==
* 
* 
* 
* 
* 

==הערות שוליים==

קטגוריה:נציבי בתי הסוהר
קטגוריה:בוגרי אוניברסיטת חיפה
קטגוריה:חצור הגלילית: אישים
קטגוריה:מועצה אזורית משגב: אישים
קטגוריה:סגני-אלופים בצה"ל
קטגוריה:סגל בית הסוהר מגידו
קטגוריה:ישראלים שנולדו ב-1966
הנסיך תומאזו, דוכס ג'נובה

הנסיך תומאזו, דוכס ג'נובה (באיטלקית: Tommaso Alberto Vittorio di Savoia-Genova; 6 בפברואר 1854 – 15 באפריל 1931) היה נסיך איטלקי, אחיינו של ויטוריו אמנואלה השני, מלך איטליה, בן דודו וגיסו של אומברטו הראשון, מלך איטליה ודודו של ויטוריו אמנואלה השלישי, מלך איטליה.

== ביוגרפיה ==
תומאזו נולד ב-6 בפברואר 1854 בטורינו, והיה בנם של הנסיך פרדיננדו, דוכס ג'נובה, בנם השני של קרלו אלברטו, מלך סרדיניה ומריה תרזה מאוסטריה-טוסקנה, ואליזבת, בתם של יוהאן, מלך סקסוניה ואמליה אוגוסטה, נסיכת בוואריה. בקושי שנה לאחר הולדתו, ב-10 בפברואר 1855, מת אביו ותומאזו ירש את התואר שלו, והפך לדוכס ג'נובה. הוא התחנך בבית הספר הארו.

עם הכתרתו של ויטוריו אמנואלה השני על כס המלוכה של איטליה בשנת 1861, הנסיך תומאזו, יחד עם כל חברי המשפחה, הפך לנסיך איטליה.

אחותו הבכורה של תומאזו, מרגריטה, נסיכת סבויה, התחתנה עם אומברטו הראשון, מלך איטליה. בנה היחיד היה ויטוריו אמנואלה השלישי, מלך איטליה, ששלט לאחר רצח אביו בשנת 1900.

במהלך מלחמת העולם הראשונה ויטוריו אמנואלה השלישי, מלך איטליה, מילא את חובותיו בתור המפקד העליון של הכוחות המזוינים, ואילו תומאזו ניהל את העניינים האזרחיים של הממלכה לאורך כל המלחמה.

הנסיך תומאזו נפטר ב-15 באפריל 1931 בטורינו, והיה הנכד האחרון ששרד של קרלו אלברטו, מלך סרדיניה שנותר בחיים.

== משפחתו ==
ב-14 באפריל 1883 התחתן תומאזו בארמון נימפנבורג, בוואריה, עם איזבלה, נסיכת בוואריה, בתם של הנסיך אדלברט של בוואריה ואמליה פיליפינה, נסיכת ספרד, בתו של האינפנטה פרנסיסקו דה פאולה מספרד, ממנה נולדו לו 6 ילדים:
* הנסיך פרדיננדו, דוכס ג'נובה (1884–1963), התחתן עם מריה לואיזה אליאגה גאנדולפי די קונטי די ריקאלדונה
* הנסיך פיליברטו, דוכס ג'נובה (1895–1990), התחתן עם הנסיכה לידיה פון ארנברג
* מריה בונה, נסיכת סבויה-ג'נובה (1896–1971), התחתנה עם קונרד, נסיך בוואריה
* הנסיך אדלברטו, דוכס ברגמו (1898–1982)
* מריה אדליידה, נסיכת סבויה-ג'נובה (1904–1979), התחתנה עם לאונה מאסימו, נסיך של ארסולי (הנין של מריה קרולינה, נסיכת נאפולי וסיציליה, דוכסית ברי)
* הנסיך אוג'ניו, דוכס ג'נובה (1906–1996), התחתן עם לוצ'יה, נסיכת בורבון-שתי הסיציליות

== אילן יוחסין ==

==קישורים חיצוניים==

== הערות שוליים ==

קטגוריה:בית סבויה
קטגוריה:אדמירלים איטלקים
קטגוריה:אבירי מסדר גיזת הזהב
קטגוריה:איטלקים ממוצא גרמני
קטגוריה:איטלקים שנולדו ב-1854
קטגוריה:איטלקים שנפטרו ב-1931
קריסטין א. ארנאדוטיר

קריסטין א. ארנאדוטיר (באיסלנדית: Kristín A. Árnadóttir; נולדה ב-18 בדצמבר 1957) היא דיפלומטית ופוליטיקאית איסלנדית.

==ביוגרפיה==
ארנאדוטיר היא בעלת תואר במינהל ציבורי וממשל מאוניברסיטת סירקיוז, במשך תקופה היא שימשה כעוזרת ראש עיריית רייקיאוויק. 

מ-2001 ועד 2005 הייתה אחראית על אגף הפיתוח והמידע בעירייה. ב-2007 ניסתה איסלנד להצטרף למועצת הביטחון של האומות המאוחדות ובמסגרת התמודדות המדינה היא שימשה כמנהלת פרויקט.

ב-2010 מונתה לשגרירת איסלנד בסין, בנוסף כיהנה כשגרירה לא-תושבת באוסטרליה, וייטנאם, לאוס, מונגוליה, ניו זילנד, קוריאה הדרומית, קוריאה הצפונית, קמבודיה ותאילנד. במהלך כהונתה היא קידמה בין היתר את יחסי המסחר של איסלנד עם וייטנאם. בשנת 2013 היא מונתה לשגרירת איסלנד בפינלנד עם הסמכה לאסטוניה, לטביה וליטא וכיהנה בתפקיד זה עד לדצמבר 2017 כאשר הוחלפה על ידי ארני תור סיגורדסון. לאחר מכן מונתה לשגרירה לא-תושבת האחראית על סלובניה, ניו זילנד ועוד מספר ארצות ממקום מושבה ברייקיאוויק, ובנוסף כשליחה מיוחדת לשוויון מגדרי. ב-2021 מונתה לשגרירת איסלנד במוסדות הבינלאומיים בווינה שבאוסטריה - הארגון לביטחון ולשיתוף פעולה באירופה, הסוכנות הבינלאומית לאנרגיה אטומית, CTBTO ומשרד האומות המאוחדות בווינה והגופים הכפופים לו.

מ-1995 ועד 2006 הייתה סגנית נשיאת ארגון הערים האירופאיות נגד סמים.

==קישורים חיצוניים==

* [https://www.government.is/diplomatic-missions/permanent-mission-of-iceland-in-vienna/about-the-mission/#Tab0 קורות חיים של הנציגה הקבועה] באתר ממשלת איסלנד 

==הערות שוליים==

קטגוריה:שגרירות
קטגוריה:שגרירי איסלנד
קטגוריה:ילידות 1957
קטגוריה:שגרירים בסין
קטגוריה:שגרירי איסלנד בפינלנד
קטגוריה:שגרירים בסלובניה
קטגוריה:שגרירים בניו זילנד
קטגוריה:שגרירי איסלנד באוקראינה
קטגוריה:שגרירי איסלנד באסטוניה
קטגוריה:שגרירים בליטא
קטגוריה:שגרירים בלטביה
קטגוריה:שגרירים באוסטרליה
קטגוריה:שגרירים בווייטנאם
קטגוריה:שגרירים בלאוס
קטגוריה:מונגוליה: יחסי חוץ
קטגוריה:שגרירים בקוריאה הדרומית
קטגוריה:שגרירים בקוריאה הצפונית
קטגוריה:שגרירים בקמבודיה
קטגוריה:שגרירים בתאילנד
הורדלנד

הורדלנד (בנורווגית: Hordaland) היה אחד ממחוזות נורווגיה. למחוז היה גבול משותף עם המחוזות סון או פיורנה, בוסקרוד, טלמרק ורוגלנד. הורדלנד הוא המחוז ה-3 המאוכלס ביותר לאחר אקרסהוס ואוסלו. מנהל המחוז נמצא בברגן. עד שנת 1972 הייתה ברגן עיר מחוז בפני עצמה.

עד שנת 1919 נקרא המחוז Søndre Bergenhus amt שפירושו "חלקו הדרומי של ברגנוס" (אמט ברגנוס העתיקה נוסדה ב-1662 וחולקה לצפון ודרום ב-1763). השם הורדלנד (מנורדית עתיקה: Hǫrðaland) נזגר משמם של אנשי "הארודס" הגרמאניים.

ב- 1 בינואר 2020 אוחד המחוז עם מחוז סון או פיורנה הסמוך והקים את מחוז וסטלן.

== הסמל והדגל ==

=== הדגל ===
הדגל של הורדלנד מראה שני צירים זהובים וכתר באדום. הדגל הוא כרזה של מעיל הנשק שמקורו בחותם הישן של גילדת סנט אולב מאונרהיים בעיריית טיסנס. חותם זה שימש את נציגי סונהורדלנד בשנת 1344 על המסמך להתקנת המלך הוקון החמישי מנורווגיה. כך היה זה הסמל העתיק ביותר ששימש לאזור והותאם לזרועות ולדגל בשנת 1961. הסמלים מתייחסים לפטרון הגילדה, סנט אולב, מלך נורווגיה, שסמלו הוא גרזן. 

=== הסמל ===
הסמל הוענק רשמית ב-1 בדצמבר 1961. הוא תוכנן על ידי מגנוס הארדלנד, אך העיצוב הכללי שימש במקור באזור סונהורדלנד במהלך המאה ה-14. בתחילת המאה ה-20 מנהיגי המחוז החלו להשתמש בזרועות הישנות כסמל למחוז פעם נוספת. הזרועות על רקע אדום ומורכבות משני צירים מוזהבים שחוצים כתר זהב מעליהם.

== גאוגרפיה ==
הורדלנד הוא בצורת חצי עיגול. הוא ממוקם על החוף המערבי של נורווגיה, מפוצל מדרום מערב לצפון מזרח על ידי הארדנגרפיורדן הארוך והעמוק, אחד הפיורדים המרכזיים של נורווגיה ואטרקציה תיירותית נהדרת. כמחצית מהפארק הלאומי הרדנגרווידה נמצא במחוז זה.

==קישורים חיצוניים==

* 

קטגוריה:נורווגיה: מחוזות לשעבר
אסטפול

אסטפול (בנורווגית: Østfold) הוא אחד ממחוזות נורווגיה. למחוז גבול משותף עם המחוזות אקשהוס, הדמרק ומדינת שוודיה. אסטפול הוא המחוז ה-6 המאוכלס ביותר עם כ-284,000 תושבים. מנהל המחוז נמצא בסארפסבורג.

באזור אסטפול נמצאו תחריטי סלע רבים המעידים על יישובים היסטוריים שהיו קיימים בו. בתקופה הוויקינגית היה האזור נתון תחת שליטה שוודית במשך זמן מה.

המחוז הפך לחלק ממחוז ויקן שהוקם ב-1 בינואר 2020.

== גאוגרפיה ==
אסטפול יושב בין פיורד אוסלו לשוודיה. יש בו נוף מישורי עם הרבה יערות בצפון ולאורך הגבול השוודי, מערכת אגם מרכזית בחלק המרכזי, ואזור שפלה מאוכלס בצפיפות לאורך החוף, עם ארכיפלג גדול יחסית.

הנהר הארוך ביותר של נורווגיה, הגלומה, זורם דרך המחוז ויוצא אל פיורד אוסלו בפרדריקסטאד.

== דמוגרפיה ==
מרבית אוכלוסיית המחוז ממוקמת באזור החוף. הערים מוס, סרפסבורג, פרדריקסטאד והאלדן נמצאות כאן, יחד עם כמה נפות כפריות מאוכלסות יחסית. כולל ערי חוף אלה, לאסטפול יש גם שתי ערים נוספות, אסים ומייסן.

== היסטוריה ==
אסטפול הוא אחד האזורים העתיקים המיושבים בנורווגיה, עם פטרוגליפים (רישומי סלע) ותלוליות קבורה ברחבי האזור.

בעידן הוויקינגים, האזור היה חלק מווינגולמרק , שבתורו היה חלק מוויקן וכלל את בוהסלן (שהוא כיום הפרובינציה השוודית שנקראת בוהוסלאן). זה היה בחלקו תחת שלטון דנמרק עד זמנו של הרלד יריד.

מאוחר יותר, כשנורווגיה הייתה בשליטת דנמרק, מלך דנמרק חילק את האזור לברונים רבים.

== תחבורה ==
אסטפול מהגבול הדרומי עם שוודיה והגבול עם מחוז אקשהוס. הכביש המהיר הראשי E18 בין אוסלו לסטוקהולם עובר דרך המחוז מגבול שוודיה בכיוון דרום-מערב-מערב. הרכבת מאוסלו לגטבורג עוברת במקביל בערך ל-E6, ויש גם מסילה בין סקי לסרפסבורג המכסה את החלק הפנימי. אין שדה תעופה ציבורי במחוז. שדה התעופה מוס היה אחד אך כעת הוא סגור. שדה התעופה הראשי של אטספול הוא נמל התעופה של אוסלו, גרדרמון, עם אוכלוסייה של יותר מ-2 מיליון אנשים במרחק שעתיים.

== נפות ==
לאסטפול היו 18 נפות:
{| class="wikitable"
|
# ארמרק
# אסקים
# איידסברג
# פרדריקסטאד
# הולדן
# הובול
# לווייתנים
# סַמָן
# אֵזוֹב
# רקסטאד
# חזור
# רומסקוג
# לייעץ עצה
# סרפסבורג
# Skiptvet
# ספידברג
# טרוגסטאד
# וולר
|540x540 פיקסלים
|}

==קישורים חיצוניים==

* 

קטגוריה:נורווגיה: מחוזות לשעבר
אביב 41

אביב 41 (באנגלית: Spring 1941) הוא קופרודוקציה ישראלית-פולנית משנת 2008, סרט דרמה היסטורית על תקופת השואה.

התסריט נכתב על ידי מוטי לרנר בהשראת הסיפורים "שיחה" ו"בוקר אביב אחד" של הסופרת אידה פינק, כלת פרס ישראל לסיפורת.

הסרט צולם בלודז', לובלין וסנוק בפולין. שחקנים רבים ניצבים ואנשי הפקה הם פולנים.

==תקציר העלילה==
קלרה פלאנק (קלייר היגינס), צ'לנית יהודייה מפורסמת מקנדה, מגיעה בשנת 1971 לעיר מולדתה בפולין כדי לחנוך בה אולם קונצרטים בביצוע הקונצ'רטו לצ'לו של דבוז'ק. היא מתקבלת בהתלהבות על ידי ראש העיר ונציגי התקשורת המקומית אבל היא שקועה בהרהורים מרים על מה שקרה לה באותה עיר באביב 1941 עם פלישת הצבא הגרמני במבצע ברברוסה בעת שאיבדה את בעלה ושתי בנותיה.

לפני הכיבוש הגרמני הייתה קלרה הצעירה (ניב מקינטוש) נשואה באושר לארתור (ג'וזף פיינס) שהיה רופא מצליח ומבוקש בבית החולים בעיר ולהם היו שתי ילדות, ליסה ואווה.

עם כניסת הגרמנים לעיר הם נמלטים בלילה לכפר סמוך אל אמיליה (קלי הריסון) שאצלה היו קונים בעבר ירקות. בדרך הם נתקלים ביריות ואווה נהרגת. אמיליה מקבלת אותם בחוסר רצון ומשכנת אותם בעליית הגג. בעלה של אמיליה גויס לצבא ולא חזר משם וארתור מתחזה לבן דוד שלה שהגיע לעזור לה. בשלב מסוים מגיעים הגרמנים לחווה, מתחילים לחפש ולהרוס, ומפליאים את מכותיהם באמיליה וארתור ועולים לעליית הגג ובנס אינם מגדלים את קלרה וליסה.

במשך הזמן אמיליה מתאהבת בארתור ודורשת לשכב איתו והוא נענה בחוסר ברירה. גם קלרה מודעת לכך ומסכימה מחוסר ברירה.

לבסוף קלרה אינה יכולה יותר לסבול את המצב הזה ומחליטה לעזוב. ארתור מצטרף אליה והם מוצאים מקלט אצל מטופל לשעבר של ארתור אבל כעבור זמן קצר הם נמצאים ומובלים ביחד עם יהודי העיר לבורות ההריגה. אמיליה צופה עליהם וארתור מורה לליסה לעזוב את הטור ולהצטרף לאמיליה אבל הגרמנים מבחינים בליסה והורגים אותה. ארתור נושא אותה בידיו לבור ההריגה שם הוא נרצח עם יהודי העיר. קלרה נופלת לבור אך מצליחה לצאת משם ולקבל מקלט אצל האומנת של המשפחה.

קלרה המבוגרת חוזרת לביתה של אמיליה אבל אמיליה המבוגרת (מריה פקולניס) בורחת ממנה. בעת הקונצרט מדמה קלרה את בני משפחתה יושבים בקהל.

==קישורים חיצוניים==
ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות, 2009, עמ' 196–198.
* [https://www.allmovie.com/movie/v490388 אביב 41], באתר AllMovie
* [http://www.opusfilm.com/films/feature-films/spring-1941 אביב 41], באתר opusfilm
* [http://www.parshan.co.il/index2.php?id=2634&lang= אביב 41], באתר "פרשן"
קטגוריה:סרטי 2008
קטגוריה:סרטי דרמה ישראליים
קטגוריה:סרטים באנגלית
קטגוריה:סרטים ישראליים מבוססי ספרים
קטגוריה:סרטים על השואה
קטגוריה:סרטים ישראליים משנת 2008
קטגוריה:סרטי אורי ברבש
סמארט פורפור

סמארט פורפור (באנגלית: Smart Forfour) היא מכונית עירונית אשר יוצרה בין השנים 2004–2006 על ידי DaimlerChrysler (באמצעות "VDL Nedcar" ), ומיוצרת משנת 2014 ועד היום על ידי תאגיד דיימלר AG (באמצעות "Revoz" ). 

דגמי "סמארט פורפור" הם חלק ממותג סמארט (באנגלית: Smart).

==דורות "סמארט פורפור"==
* דור ראשון (סדרה "Smart Forfour W454" ) - יוצר בין השנים 2004–2006.
* דור שני (סדרה "Smart Forfour W453" ) - מיוצר משנת 2014 ועד היום פותח בשותפות עם יצרנית הרכב הצרפתית רנו, כאשר 70% מהחלקים משותפים ל"סמארט פורפור" ודגם "רנו טווינגו"

==סמארט פורפור==
* 5 דלתות - האצ'בק.
* מנוע קדמי, מנוע הנעה קדמית - דור ראשון.
* מנוע אחורי, מנוע הנעה אחורית - דור שני.

===דגמים "סמארט פורפור" (דור ראשון)===
* "1.0".
* "1.1".
* "1.3".
* "1.5".
* "1.5 sportstyle".
* "Brabus 1.5".
* "cdi 1.5" (מנוע המפיק 68 כ"ס).
* "cdi 1.5" (מנוע המפיק 95 כ"ס).

===דגמים "סמארט פורפור" (דור שני)===
* "0.9".
* "1.0" (מנוע המפיק 61 כ"ס).
* "1.0" (מנוע המפיק 71 כ"ס).
* "0.9 Brabus".

==תמונות==
<gallery mode="packed" heights="100">
קובץ:Smart ForFour front1.jpg | סמארט פורפור - דור ראשון
קובץ:2005 Smart Forfour Pulse 1.1 Rear.jpg | סמארט פורפור - דור ראשון, שנת 2005
קובץ:Smart Forfour rear 20080921.jpg | סמארט פורפור - דור ראשון
קובץ:Smart forfour cockpit.jpg | סמארט פורפור - דור ראשון, מבט ללוח מחוונים
קובץ:Smart ForFour.JPG | סמארט פורפור - דור ראשון
קובץ:2006 Smart ForFour Brabus (8085615338).jpg | סמארט פורפור - דור ראשון, שנת 2006]
</gallery>

<gallery mode="packed" heights="90">
קובץ:2018 Smart Forfour Brabus Sport Premium 900cc Front.jpg | סמארט פורפור - דור שני, שנת 2018
קובץ:The new Smart 2014 (14497040828).jpg | סמארט פורפור - דור שני, שנת 2014
קובץ:2015-03-03 Geneva Motor Show 3784.JPG | סמארט פורפור - דור שני, שנת 2015
קובץ: Smart ForFour ForTwo 2014 (14502683669).jpg | סמארט פורפור - דור שני, שנת 2014, מבט לתא הנהג 
קובץ: Smart ForFour ForTwo 2014 (14666318946).jpg | סמארט פורפור - דור שני, שנת 2014, מבט לתא הנהג 
קובץ:2015 Smart Forfour Edition1 1.0 Rear.jpg | סמארט פורפור - דור שני, שנת 2015
</gallery>

==ראו גם==
* סמארט
* סמארט פורטו
* סמארט רודסטר

== קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-2004
קטגוריה:מכוניות סופרמיני
פורפור
קטגוריה:כלי רכב גרמניים
קטגוריה:כלי רכב המיוצרים בסלובניה
קטגוריה:מכוניות מנוע אחורי
סרג'יו ויצמן

סרג'יו ויצמן (בפורטוגזית: Sérgio Waismann; נולד ב-7 באוגוסט 1955) הוא שחיין ברזילאי-יהודי לשעבר, סגן אלוף המכביה השמינית (1969), אלוף ושיאן ברזיל שייצג את מדינתו במשחקים האולימפיים (מינכן 1972)

== קורות חיים ==
ויצמן נולד וגדל בריו דה ז'ניירו. הוא התאמן במועדון השחייה של מועדון הספורט פלמנגו (Clube de Regatas do Flamengo).

===1969===
בתחרויות השחייה של המכביה השמינית שנערכו בבריכת גלי גיל ברמת גן לעיני אלפי צופים, בסוף יולי 1969, זכה ויצמן במדליית כסף במשחה ל-1500 מטר חופשי בשיא ברזיל חדש של 18:13.3 דקות, אחרי רוברטו שטראוס ממקסיקו (17:58.0 דקות) ולפני לי צ'סנאו מארצות הברית (18:28.2 דקות). נוסף לכך, הוא סיים במקום חמישי במשחה ל-100 מטר פרפר בתוצאה של 1:03.5 דקות ובמקום שישי במשחה ל-200 מטר פרפר בתוצאה של 2:22.5 דקות.

===1972===
באולימפיאדת מינכן (1972) סיים ויצמן במקום חמישי במשחה שליחים 4x100 מטר מעורב בשיא דרום אמריקה חדש של 3:57.89 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 57.99 שניות ובמקום 12 במשחה ל-100 מטר פרפר בתוצאה של 58.07 שניות.

===1973===
באליפות העולם שנערכה בבלגרד 1973 סיים ויצמן במקום 21 במשחה ל-100 מטר פרפר בתוצאה של 1:00.88	 דקות ובמשחה ל-200 מטר פרפר הוא נרשם אך לא השתתף.

==קישורים חיצוניים==

==הערות שוליים==

קטגוריה:ספורטאים יהודים ברזילאים
קטגוריה:שחייני חופשי
קטגוריה:שחייני פרפר
קטגוריה:שחיינים ברזילאים
קטגוריה:שחיינים אולימפיים יהודים
קטגוריה:שחיינים באולימפיאדת מינכן (1972)
קטגוריה:משתתפים יהודים באולימפיאדת מינכן (1972)
קטגוריה:ברזילאים שנולדו ב-1955
קריסת הבניין במגניטוגורסק (2018)

קריסת בניין המגורים בעיר מגניטוגורסק שברוסיה התרחשה ב-31 בדצמבר 2018 בשעה 6:02 בבוקר, זמן מקומי, כאשר בלוק של בניין מגורים קרס חלקית בעקבות פיצוץ בלון גז.

על פי נתוני ממשלת רוסיה, נהרגו 39 איש, נפצעו 17 (אחד מהם תינוק בן עשרה חודשים שניצל) ושלושה הוכרזו נעדרים.
== רקע ==
בניין המגורים שקרס הוא מבנה הן 10 קומות שנבנה בשנת 1973 בשדרות קרל מרקס מספר 164 והכיל 623 דירות. בקריסה נהרסו או ניזוקו 48 מהן אשר שיכנו יחד 110 אנשים. מהם, מאמינים כי 95 מהם שהו בבניין בזמן הקריסה.

== גורם ==
על פי נתוני המשרד הפדרלי למצבי חירום ברוסיה קריסת המבנה נגרמה בעקבות פיצוץ גז.

== תגובות ==
פוטין בישיבה מבצעית עם ראשי המשרד למצבי חירום ב[[מחוז צ'ליאבינסק. 31 בדצמבר 2018.]]
לאחר קריסת הבלוק, דיירי הבניין הסמוך שלא קרס, פונו. פקידי הממשלה הזהירו מפני סכנת התמוטטות של שאר הבניין.

הטמפרטורה באתר ההתמוטטות שנמדדה הייתה -17°C. כמעט 1,400 עובדי חילוץ והצלה, סייעו בחילוץ האנשים מההריסות. הם השתמשו בתנורי חימום מיוחדים על מנת לחמם אנשים שעדיין היו לכודים תחת ההריסות.

נשיא רוסיה ולדימיר פוטין, נסע לאתר ההתמוטטות, כדי לאמוד את הנזקים ולבחון את מאמצי ההצלה. הוא גם ביקר פצועים בבית החולים המקומים. בהצהרה לתקשורת הוא אמר כי "למרות עונת החגים, אנחנו צריכים להקדיש מחשבה עבור אלה שנספו ואלה שנפצעו."

ועדת החקירות של רוסיה ושירות הביטחון הפדרלי של רוסיה פתחו בחקירת האירוע ובדיקת הסיבה לפיצוץ, ההערכה היא כי הקריסה נגרמה מפיצוץ גז וכי לא מדובר בפיגוע טרור. ב-1 בינואר 2019 שירותי החילוץ הודיעו כי לא נמצאו כל רכיבים של חומרי נפץ באתר.

ב-2 בינואר 2019 ממשלת מחוז צ'ליאבינסק הכריזה על יום אבל וב-3 בינואר ממשלת רוסיה הודיעה כי תשלם מיליון רובל לכל אחת מהמשפחות שנפגעו.

== קישורים חיצוניים ==

== הערות שוליים ==

קטגוריה:מגניטוגורסק
קטגוריה:2018 ברוסיה
קטגוריה:2019 ברוסיה
קטגוריה:אסונות קריסת מבנה
קטגוריה:אסונות ב-2018
פונקציה יוצרת-הסתברות

בתורת ההסתברות, פונקציה יוצרת-הסתברות של משתנה מקרי, היא ייצוג על ידי טור חזקות של פונקציית ההסתברות של המשתנה המקרי.

== הגדרה מתמטית ==
יהי <math>X</math> משתנה מקרי המקבל ערכים שלמים אי-שליליים. אז עבור <math>s\in(0,1)</math>, פונקציה יוצרת הסתברות של <math>X</math> היא<math display="block">g_X(s):=\mathbb{E}[s^X]=\sum_{n=0}^\infty P(X=n)s^n</math>

== תכונות ==
=== נגזרת ===
עבור משתנה מקרי <math>X</math>, מתקיים <math>P(X=n)=\frac{g_X^{(n)}(0)}{n!}</math>ועבור <math>P(X=\infty)=P(\infty) = 1-g_x(1^-) </math>

=== יחידות ===
עבור משתנה מקרי <math>X</math>, הפונקציה <math>g_X(s)</math> קובעת את התפלגות <math>X</math> באופן יחיד

=== פונקציה יוצרת-הסתברות של סכום משתנים מקריים ===
עבור זוג משתנים מקריים בלתי תלויים, <math>X,Y</math> מתקיים שהפונקציה יוצרת-ההסתברות של הסכום שלהם היא <math>g_{X+Y}(s)=g_X(s)g_Y(s)</math>

יהי <math>N</math> משתנה מקרי, ויהיו <math>\{X_i\}_{i=1}</math> סדרת משתנים מקריים בלתי תלויים שווי התפלגות, ונסמן <math>T=X_1+...+X_N</math>. אז הפונקציה יוצרת ההסתברות של <math>T</math> היא<math display="block">g_T(s)=g_N(g_{X_1}(s))</math>

== דוגמאות ==

=== משתנה פואסוני ===
יהי משתנה מקרי <math>X</math> המתפלג פואסונית <math>X\thicksim Poi(\lambda)</math>, הפונקציה יוצרת ההסתברות שלו היא

<math>g_X(s):=\sum_{n=0}^\infty P(X=n)s^n=\sum_{n=0}^\infty \frac{e^{-\lambda}}{n!}\lambda^n s^n=e^{-\lambda}\sum_{n=0}^\infty \frac{(\lambda s)^n}{n!}=e^{-\lambda}e^{\lambda s}=e^{\lambda(s-1)}</math>

=== משתנה גאומטרי ===
יהי משתנה מקרי <math>X</math> המתפלג גאומטרית <math>X\thicksim G(p)</math>, הפונקציה יוצרת ההסתברות שלו היא

<math>g_X(s):=\sum_{n=1}^\infty P(X=n)s^n=\sum_{n=1}^\infty (1-p)^{n-1}p s^n=ps\sum_{n=0}^\infty (1-p)^{n} s^n=ps\frac{1}{1-s(1-p)}</math>

הערה:

יהי משתנה בינומי שלילי המתפלג <math>Y\thicksim NB(r,p)</math>. ידוע לנו שכל משתנה בינומי שלילי הוא סכום של משתנים גאומטריים בלתי תלויים ולכן מהנוסחה של סכום פונקציות יוצרות מתקיים <math>g_{Y}(s)=(g_X(s))^r</math>.

== לקריאה נוספת ==

* Johnson, N.L.; Kotz, S.; Kemp, A.W. (1993) Univariate Discrete distributions (2nd edition). Wiley. (Section 1.B9)

== קישורים חיצוניים ==

* [https://www.youtube.com/watch?v=GL5DVQ2-5Fs הסבר כללי על פונקציה יוצרת הסתברות], מועבר על ידי מארק וויליס

קטגוריה:תורת ההתפלגויות
אגתה דודה

אגתה דודה (בפולנית: Agata Kornhauser-Duda; נולדה ב-2 באפריל 1972) היא הגברת הראשונה של פולין, ורעייתו של נשיא פולין המכהן אנדז'יי דודה.

==ביוגרפיה==
אגתה קורנהאוזר (דודה) נולדה בקרקוב בפולין. אמה אליסיה היא פולינסיטית (חוקרת השפה, התרבות והספרות הפולנית). אביה הוא המשורר והמתרגם יוליאן קורנהאוזר. היא למדה גרמנית באוניברסיטה היגלונית ובמהלך הלימודים הכירה את בעלה אנדז'יי דודה, ב-1994 הם נישאו. מ-1998 היא משמשת כמורה לגרמנית בבית הספר התיכון בקרקוב בו למדה.

היא התלוותה בין היתר לבעלה במהלך ביקורו בישראל. בביקורה ב"יד ושם" היא בדקה אודות קרוביה שנספו בשואה, על רקע היותה בעלת שורשים יהודיים מצד אביה. לכבודה שורטט תרשים גנאלוגי של היסטוריית משפחתה.

==קישורים חיצוניים==

*[http://www.prezydent.pl/pierwsza-dama/biografia/ ביוגרפיה קצרה באתר של נשיא פולין]

==הערות שוליים==

קטגוריה:מורים לגרמנית
קטגוריה:הגברות הראשונות של פולין
קטגוריה:אנשי חינוך פולנים
קטגוריה:בוגרי האוניברסיטה היגלונית
קטגוריה:ילידות 1972
קטגוריה:פולנים שנולדו ב-1972
AWS Shopper

AWS Shopper היא מכונית סופרמיני, 4 נוסעים, מתוצרת יצרנית הרכב הגרמנית Automobilwerk Walter Schätzle אשר יוצרה בין השנים 1971–1974, בברלין, גרמניה.

סך הכול יוצרו 1,700 יחידות.

==תצורות==

* מכוניות נוסעים - 3 דלתות (2 דלתות צד + דלת אחורית (נדיר לתקופה)).
*טנדרים.
* מכוניות תחבורה תעשייתית (ראו תמונה).

==דגמים==
* "AWS Shopper" - יוצרו 1400 יחידות.
* "Piccolo" - יוצרו 300 יחידות.
=="AWS Shopper" ==
 
* 4 מושבים.
* מנוע קדמי.
* מנוע הנעה אחורית.
* גוף הדגם - צינורי.
* מעצורים הידראולים.
* מערכת חשמל: 12 וולט.

==תמונות==
<gallery mode="packed" heights="100">
קובץ:AWS Shopper 1974 3.jpg |דגם "AWS Shopper" שנת 1974
קובץ:AWS Shopper 1974 1.jpg |דגם "AWS Shopper" שנת 1974
קובץ:AWS Shopper 1974 2.jpg |דגם "AWS Shopper" שנת 1974
קובץ:AWS Shopper 1974 4.jpg |דגם "AWS Shopper" שנת 1974
קובץ:MHV AWS Shopper 1970 02.jpg |דגם "AWS Shopper"
</gallery>

<gallery mode="packed" heights="100">
קובץ:AWS Shopper Pick-up (1).JPG |דגם "AWS Shopper" - טנדר
קובץ:AWS Shopper Pick-up (2).JPG |דגם "AWS Shopper" - טנדר
קובץ:AWS Shopper Pick-up (3).JPG |דגם "AWS Shopper" - טנדר
קובץ:AWS Shopper Pick-up (4).JPG |דגם "AWS Shopper" - טנדר
</gallery>

<gallery mode="packed" heights="100">
קובץ:AWS Shopper Industrietransporter (1).JPG |דגם "AWS Shopper" - תחבורה תעשייתית
קובץ:AWS Shopper Industrietransporter (3).JPG |דגם "AWS Shopper" - תחבורה תעשייתית
קובץ:AWS Shopper Industrietransporter (2).JPG |דגם "AWS Shopper" - תחבורה תעשייתית
</gallery>
== קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1971
קטגוריה:מכוניות סופרמיני
קטגוריה:טנדרים
קטגוריה:כלי רכב גרמניים
הדמרק

הדמרק (בנורווגית: Hedmark) היה אחד ממחוזות נורווגיה. למחוז גבול משותף עם המחוזות טרנדלג, אופלנד ואקרסהוס. אסטפולד הוא המחוז ה-4 הגדול ביותר במדינה. מנהל המחוז נמצא בהאמאר. הדמרק ואופלנד הם המחוזות היחידים בנורווגיה ללא רצועת חוף. חלק מאירועי אולימפיאדת לילהאמר ב-1994 נערכו בהדמרק.

מקור השם בנורדית עתיקה Heiðmǫrk. האלמנט הראשון במילה הוא heiðnir – שם של שבט גרמאני עתיק. האלמנט האחרון של המילה mǫrk, פירושו "גבול", "יערות".

ב-1 בינואר 2020 הדמרק ואופלנד אוחדו למחוז ינלנה.

סמל המחוז הוא חדש יחסית, והוא עוצב בשנת 1987.

== פוליטיקה ==
אחת לארבע שנים בחרו תושבי הדמרק 33 נציגים לאספת מחוז הדמרק. לאחר הבחירות בספטמבר 2007, רוב מושבי האספה הוחזקו על ידי קואליציית שלוש מפלגות המורכבת ממפלגת העבודה (14 מושבים), מפלגת המרכז (5 מושבים) ומפלגת השמאל הסוציאליסטי (2 מושבים). שמונה מפלגות היו מיוצגות באספה, כאשר חמש הנותרות היו מפלגת הקידמה (4 מושבים), המפלגה השמרנית (4), המפלגה הליברלית (2), המפלגה הנוצרית-דמוקרטית (1) ומפלגת הגמלאים (1). בראש האספה עמד ראש עיריית המחוז (נורווגית: Fylkesordfører). בין השנים 2007 ל-2011, ראש עיריית המחוז היה ארנפין נרגארד, שייצג את מפלגת המרכז. 

בשנת 2003 הוקמה מערכת פרלמנטרית, שפירושה כי אספת המחוז בחרה בממשל פוליטי או במועצה להחזיק בכוח הביצועי. מועצה מחוזית זו שיקפה את רוב אספת המחוז וכללה את שלוש המפלגות המחזיקות ברוב מושבי האספה, כלומר מפלגת העבודה, מפלגת המרכז ומפלגת השמאל הסוציאליסטי. את המועצה הוביל סיב טורודבקקן, חבר מפלגת העבודה.

==קישורים חיצוניים==

* 

קטגוריה:נורווגיה: מחוזות לשעבר
NGC 4371

NGC 4371 היא גלקסיית עדשה בקבוצת הכוכבים בתולה, הנמצאת במרחק של כ-55 מיליון שנות אור ממערכת השמש ושייכת לצביר הבתולה. 

== היסטוריה ==
לגלקסיה בהירות נראית מדרגה 10.8, והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון I.22. הוא תיאר אותה כבהירה למדי ודי קטנה. בנו, ג'ון הרשל, צפה בה גם כן מספר פעמים, והכניס אותה לקטלוג הערפיליות שפרסם בשנת 1833 תחת הציון 1235, כשהיא מתוארת בדרך כלל כבהירה מאוד, עגולה ומתבהרת בהדרגה בכיוון המרכז, אך בתצפית אחת היא תוארה דווקא כעמומה מאוד. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 2925 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4371, כאשר היא מתוארת כבהירה, די קטנה, עגולה ומתבהרת בהדרגה בכיוון המרכז.

== תצפית ==
הגלקסיה נמצאת כ-9.2 מעלות ממערב לכוכב וינדמיאטריקס וכ-9.2 מעלות ממזרח-דרום-מזרח לכוכב הבולט דנבולה. כ-1.2 מעלות מצפון לה נמצאת M84, כמעלה וכ-1.3 מעלות מצפון-צפון-מזרח לה נמצאות בהתאמה NGC 4388 ו-M86 וכ-1.6 מעלות ממזרח-צפון-מזרח לה נמצאת M87. כ-1.8 מעלות ממזרח-דרום-מזרח ל-NGC 4371 נמצאת NGC 4503, כ-0.8 מעלות מדרום-מזרח לה נמצאת NGC 4429, כ-2 מעלות מדרום-דרום-מזרח לה נמצאת NGC 4442 וכ-1.7 מעלות מצפון-מערב לה נמצאת NGC 4267, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4365 הוא כ-4 דקות קשת, שממרחקה שקול לקוטר של יותר מ-60,000 שנות אור, כ-60% מהקוטר של שביל החלב. מסתה מוערכת בכ- מסות שמש, כ-8% מסת שביל החלב, כאשר למעלה מ-70% ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה אין הרבה גז ואבק, ולכן יצירה של כוכבים חדשים מתרחשת בקצב נמוך שמוערך בכ-8 אלפיות של מסת שמש בשנה, או מסת שמש בכ-135 שנים. בהתאמה לכך, אוכלוסיית הכוכבים בגלקסיה היא זקנה יחסית עם גיל ממוצע של כ-7 מיליארד שנים בחלקיה החיצוניים של הגלקסיה ושל כ-10 מיליארד שנים במרכזה. במרכז הגלקסיה יש מבנה דמוי טבעת שקוטרה כ-10 שניות קשת שממרחקה קולה לקוטר של כ-2,400 שנות אור ומוט מרכזי באורך של כ-35 שניות קשת השקולות לאורך של כ-9,000 שנות אור. באזורים אלה של הגלקסיה נמצאות אוכלוסיות כוכבים זקנות יותר מאשר בשאר הגלקסיה. נראה שבמרכז עצמו נמצא חור שחור על-מסיבי עם מסה של כ-7 מיליון מסות שמש.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
יחסי בנגלדש–תימן

יחסי בנגלדש–תימן הם היחסים הבילטראליים בין הרפובליקה העממית של בנגלדש לרפובליקה התימנית.

==היסטוריה==
דרום תימן הכירה בבנגלדש ב-15 ביוני 1971. היא הייתה המדינה הראשונה שהכירה בקיומה של בנגלדש לאחר קבלת עצמאותה ב-25 במרץ 1971, ותמיכתה החזקה בבנגלדש הובילה לפיצול הדרגתי ביחסים שבין דרום תימן לסין. דרום תימן תמכה גם במעמד החברות של בנגלדש בארגון הבריאות העולמי. יחסים דיפלומטיים בין שתי המדינות כוננו ב-1973 כשצפון תימן הכירה בבנגלדש. לטענת שיח' מוג'יבור ראהמאן כינון היחסים הדיפלומטיים בין בנגלדש לרפובליקה הערבית התימנית (וכמו כן מדינות ערביות אחרות) נבע מתמיכתה של בנגלדש בצד הערבי במלחמת יום כיפור.

==ביקורים==
ביולי 1987 ביקר נשיא בנגלדש חוסיין מוחמד ארשד בצפון תימן בשאיפה להעצים סחר ושיתופי פעולה אחרים. במהלך ביקורו נחתמו 2 הסכמי סחר ושיתוף פעולה בין שתי המדינות. היה זה הביקור הנשיאותי הראשון של בנגלדש בצפון תימן.

==מסחר ושיתופי פעולה==
במהלך שנות ה-90 התעצמו היחסים הכלכליים בין שתי המדינות, עם גל של עלייה בסחר והעסקת עובדים זרים.

==הערות שוליים==
פכיקרוקוטה

פכיקרוקוטה המכונה צבוע ענק קצר-פנים (שם מדעי: Pachycrocuta), הוא סוג של טורף נכחד ממשפחת הצבועיים שהיה ככל הנראה הצבוע הגדול ביותר שחי מעולם. מאובניו הופיעו לפני כשלושה מיליוני שנים, בתקופת הפליוקן, והוא נכחד בפליסטוקן התיכון, לפני כ-400,000 שנים.
== מאפיינים ==
צבוע גדול זה הגיע לגובה 90–100 סנטימטר בכתפיו ושקל מעל 110 קילוגרם - קצת יותר מלביאה, דבר אשר הפך אותו לטורף-על באזורי חיותו. הגדול שבמיני הסוג הוא Pachycrocuta brevirostris. שרירי הלסת של הצבוע היו חזקים מאוד ונועדו לרסק עצמות. הגולגולת שלו הייתה דחוסה יחסית, מה שהעניק לו את שמו.

המאובנים שלו נמצאו ברחבי אירואסיה ובדרום ומזרח אפריקה, במרבית המקרים השרידים כוללים לא יותר מגולגולת, אך כמה חפירות כמו בג'ואוקואודיין שבסין הכילו מעט יותר.

היונק היה טורף גדול אשר צד טרף, חיפש נבלות או חטף טרף לאחרים במרחבי הערבות והסוואנות. אם היה צייד היה שונה מהצבוע הנקוד והיה כבד יותר מכדי לרוץ ולהתיש את הטרף, כך שאולי צד ממארב או הסתמך על טורפים אחרים כמו השנחרבים. על עצמות הומו ארקטוס התגלו סימני נשיכה של צבוע ענק, מה שמרמז שהוא ניזון לעיתים גם משרידי אדם.

==קישורים חיצוניים==

קטגוריה:צבועיים פרהיסטוריים
קטגוריה:יונקים שחיו בפליוקן באסיה
קטגוריה:יונקים שחיו בפליוקן באפריקה
קטגוריה:יונקים שחיו בפליסטוקן באסיה
קטגוריה:טורפים שחיו בפליוקן
קטגוריה:טורפים שחיו בפליסטוקן
קטגוריה:מגה-פאונה של הפליסטוקן באירואסיה
קטגוריה:מגה-פאונה של הפליסטוקן באפריקה
דוד גורודצקי

דוד גורודצקי (נולד ב-30 בספטמבר 2000) הוא שחמטאי ישראלי בדרגת אמן בינלאומי.

זכה פעמיים באליפות ישראל לנוער בשכבות גיל שונות. 
החל משנת 2017 משחק בליגה הלאומית, כחלק מקבוצת מועדון רחובות.
נכון ליולי 2022, מדורג במקום ה-22 בישראל לפי מד כושר.

==ביוגרפיה==
גורודצקי גדל בבני עי"ש. הוא בוגר כפר הנוער יוענה ז'בוטינסקי.

==הישגים בולטים==
* 2015 - בגיל 14, זכה במקום הראשון באליפות ישראל עד גיל 16, לאחר שצבר 7.5 נקודות מ-8 אפשריות.
* 2015 - באליפות אירופה ניצח שני רבי-אמנים (דן צולר וארתור קוגן), שהיו בעלי יותר מ-300 נקודות במד כושר מעליו.
* 2017 - בגיל 17, זכה במקום ראשון באליפות הרצליה בשחמט בזק, לאחר שצבר 9.5 נקודות מ-11 אפשריות. גורודצדקי הקדים מספר רבי-אמנים ואמנים בינלאומיים.
* 2017 - זכה במקוט הראשון באליפות ישראל עד גיל 18.
* 2018 - זכה במקום הראשון בתחרות בינלאומית בלטביה, לאחר שצבר 9 נקודות מ-11 אפשריות.

==קבלת דרגות בינלאומיות==
* 2015 - אמן פיד"ה
* 2018 - אמן בינלאומי.

==תחרות לדוגמה בה השתתף==
* אליפות אירופה בשחמט 2015

==קישורים חיצוניים==

==הערות שוליים==

קטגוריה:אמנים בין-לאומיים ישראלים
קטגוריה:אלופי ישראל לנוער בשחמט
קטגוריה:בוגרי כפר הנוער יוענה ז'בוטינסקי
קטגוריה:ישראלים שנולדו ב-2000
דינוקרוקוטה

דינוקרוקוטה (שם מדעי: Dinocrocuta; מילולית: "צבוע נורא") הוא סוג של טורף נכחד מקבוצת דמויי חתול שהיה דומה מאוד לצבוע מודרני אך היה גדול יותר. הוא חי ברחבי אירואסיה מסין עד ספרד ובצפונה של אפריקה של תקופת המיוקן.
== מאפיינים ==
טורף גדול זה הגיע במין Dinocrocuta gigantea לגובה 1.3–1.9 מטר ואורך הגולגולת שלו הגיעה ל-43 ס"מ. הוא הגיע למשקל של 300 קילוגרם, קרוב מאוד למשקל של טיגריס סיבירי, הגדול שבדמויי החתולים המודרניים. שאר המינים היו קטנים יותר ושקלו עד 200 ק"ג. בדומה לצבועים היו לו לסתות בעלי עוצמת נשיכה חזקה מאוד ביחס לגודלו.

הדינוקרוקוטה היה טורף או אוכל נבלות שלא ברור אם צד לבד או בקבוצות, אך ידוע שהוא ניסה לצוד גם בעלי חיים גדולים ממנו שיכולים להיות של נקבות, צעירים וחלשים. מאובנים של הקרנף הקדום כילותריום מראים סימני נשיכה חזקים על גולגולתו, אשר נעשו מנשיכת דינוקרוקוטה. מאובנים נוספים שמראים נשיכות נוספות מראים שהקרנף הצליח לברוח מטורפו ולשרוד.

==קישורים חיצוניים==

קטגוריה:פרקרוקוטיים
קטגוריה:מאובני טקסונים שתוארו ב-1975
אסף מסרר

אסף מיכאילוביץ' מֶסֶרֶר (ברוסית: Асаф Михайлович Мессерер; 19 בנובמבר 1903 – 7 במרץ 1992) היה רקדן ומורה בלט יהודי ליטאי.

==קורות חיים==

אסף מסרר נולד ב, ליטא. מ-1919 עד 1921 למד בלט בבית הספר לבלט של בלט בולשוי בהדרכת מיכאיל מורדקין. עם סיום לימודיו הצטרף ללהקת הבולשוי, והפך רקדן סולו מצליח, ולימים רקדן הסולו הראשי בלהקה, עד שפרש בשנת 1954.

עיקר מורשתו של מסרר היא ככוריאוגרף וכמורה. בתיאטרון הבולשוי כיהן הן ככוריאוגרף הבית והן כמנהל בלט.

ספרו "שיעורים בבלט קלאסי" הוא ספר עיון מעמיק בטכניקת בלט, ועודו משמש להדרכה.

מסרר היה אחיה של הבלרינה והכוריאוגרפית שולמית מסרר. הוא היה נשוי לכוכבת הקולנוע האילם אנֶל סוּדָקֶבִיץ'. בנם, בוריס מסרר, הוא תפאורן ומעצב במה עטור פרסים.

==פרסים ועיטורים==
* אמן העם של רוסיה הסובייטית (1951)
* אמן דגול של הרפובליקה הסובייטית הסוציאליסטית הלטבית (1953)
* אמן העם של ברית המועצות (1976)
* פרס סטלין דרגה שנייה (1941)
* פרס סטלין דרגה ראשונה (1947)
* מסדר דגל העבודה האדום (1937, 1951, 1973)
* מסדר אחוות העמים (1984)

== קישורים חיצוניים ==

* אסף מסרר, סולן (1940): מחול סרט, מוזיקה מאת ריינהולד גלירה (1875–1956), כוריאוגרפיה מאת מסרר ולאשצ'ולין, באתר "סרטים בקוד פתוח"
* סרט ארכיון של [https://web.archive.org/web/20120406070900/http://danceinteractive.jacobspillow.org/dance/joyce-cuoco-youri-vamos?ref=artist&refcar=%2Fartist%2Fm-n המחול "מי מעיין" מאת אסף מסרר במרכז המחול "ג'ייקובס פילו" ב-1979]

קטגוריה:אישים הקבורים בבית העלמין נובודוויצ'יה
קטגוריה:רקדנים יהודים
קטגוריה:משפחת פליסצקי-מסרר
קטגוריה:אנשי חינוך סובייטים
קטגוריה:מורים לבלט
פליסצקי-מברר
קטגוריה:אנשי חינוך יהודים ליטאים
קטגוריה:וילנה: אישים
קטגוריה:ליטאים שנולדו ב-1903
קטגוריה:סובייטים שנפטרו ב-1992
כלבם של בני בסקרוויל (סרט, 1921)

כלבם של בני בסקרוויל (באנגלית: The Hound of the Baskervilles) הוא סרט מסתורין בריטי משנת 1921 בבימויו של מוריס אלווי ובכיכובם של איילי נורווד, קטינה קמפבל ורקס מקדוגל. הסרט מבוסס על הרומן "כלבם של בני בסקרוויל" מאת ארתור קונאן דויל. הוא הופק בחברת Stoll Pictures, חברת ההפקה הגדולה ביותר בבריטניה באותה תקופה.

==הפקה==
בהמשך לחלק ה-15 של סדרת סרטי "הרפתקאותיו של שרלוק הולמס" זהו הסרט באורך מלא הראשון בכיכובם של אילי נורווד בתפקיד הולמס ויוברט ויליס בתפקיד ד"ר ווטסון. סרט זה הוא העיבוד השני של הספר "כלבם של בני בסקרוויל", הראשון היה סרט אילם גרמני משנת 1914 בשם "Der Hund von Baskerville". בטעות נטען שהסרט צולם בדארטמור, למעשה צילומי הסרט נערכו קרוב לכפר ת'רלסי שבמחוז סארי.

==צוות השחקנים==
* אילי נורווד – שרלוק הולמס
* קטינה קמפבל – בריל דוסרן סטפלטון
* רקס מקדוגל – סר הנרי בסקרוויל
* לואיס גילברט – רוג'ר סטפלטון בסקרוויל
* יוברט ויליס – דוקטור ווטסון
* אלן ג'ייס – ד"ר ג'יימס מורטימר
* פרד ריינהם – ברימור, הבאטלר
* מיס ווקר – גברת ברימור
* מאדאם ד'אסטר – גברת הדסון
* רוברט ואליס – סלדן

==יציאה לאקרנים==
הסרט יצא לבתי הקולנוע בממלכה המאוחדת ב-8 באוגוסט 1921, ובארצות הברית הוקרן רק 14 חודשים אחר כך. בגרסה זו שמם של מר וגברת ברימור שונה ל"אוסבורן".

==ביקורת==
באתר AllMovie צוין שהסרט נאמן למקור הספרותי אבל "אינו מתקרב לגרסה הקולנועית משנת 1939 בכיכובם של בזיל רת'בורן ונייג'ל ברוס."

ארתור קונאן דויל עצמו נהנה מהסרט ואמר "שגילומו הנפלא של מר אילי נורווד הולמס הפתיע אותי. כשראיתי את הסרט חשבתי שמעולם לא ראיתי משהו יותר אמנותי".

==קישורים חיצוניים==

==הערות שוליים==

קטגוריה:סרטי שחור-לבן בריטיים
קטגוריה:סרטי מסתורין בריטיים
קטגוריה:סרטי שרלוק הולמס
קטגוריה:סרטים באנגלית
קטגוריה:סרטים אילמים
קטגוריה:סרטים בריטיים משנת 1921
הנסיך פרדיננדו, דוכס ג'נובה (1884–1963)

הנסיך פרדיננדו בשנת 1917 עם ראש העיר של [[ניו יורק, ג'ון פורוי מיטשל]]
הנסיך פרדיננדו, דוכס ג'נובה (באיטלקית: Ferdinando di Savoia-Genova; 21 באפריל 1884 – 24 ביוני 1963) היה דוכס ג'נובה השלישי, חבר בית סבויה, ואדמירל בצי המלכותי האיטלקי.

== ביוגרפיה ==
הנסיך פרדיננדו נולד ב-21 באפריל 1884 בטורינו, והיה בנם הבכור של הנסיך תומאזו, דוכס ג'נובה ואיזבלה, נסיכת בוואריה, בתם של אדלברט, נסיך בוואריה ואמליה פיליפינה, נסיכת ספרד. ב-22 בספטמבר 1904 הוא קיבל את התואר נסיך אודינה.

לפרדיננדו הייתה קריירה מצליחה בשורות הצי המלכותי האיטלקי, ובמהלך מלחמת העולם הראשונה הוא שירת כמפקד משחתת בדרגת קפטן, ואף עוטר במדליית הכבוד על אומץ.

במאי 1917 בעוד המלחמה משתוללת באירופה, הנסיך פרדיננדו מונה להוביל את ועדת המלחמה האיטלקית לארצות הברית. הוועדה, אשר כללה את גוליילמו מרקוני, פוליטיקאים איטלקיים מובילים ודמויות מוכרות, ביקרה באמריקה במשימה של דיון כלכלי והסכמי סחר והגברת שיתוף הפעולה בין שתי המדינות כדי לעזור לאיטליה במאמץ המלחמתי.

בנובמבר 1930 הוא שימש כנציגו של בן דודו ויטוריו אמנואלה השלישי, מלך איטליה בטקס ההכתרה של היילה סלאסי, קיסר אתיופיה. ב-15 באפריל 1931 מת אביו, ופרדיננדו ירש את תאריו.

בהמשך הקריירה של הצי שלו, הנסיך פרדיננדו קיבל דרגת אדמירל, ומונה למפקד העליון של הים האדריאטי.

ב-28 בפברואר 1938 התחתן פרדיננדו בטורינו עם מריה לואיזה אליאגה גאנדולפי די קונטי די ריקאלדונה, בתו של קרלו גאנדולפי די ריקאלדונה, רוזן בורגטו, מונטגרוסו ופורנאיסו ותרזה לואיזה קוואלי, אולם לא היו להם ילדים.

שלטונו של בית סבויה באיטליה הגיע לסופו ב-12 ביוני 1946, לאחר משאל עם שבו הכריעו האיטלקים לבטל את המלוכה.

ב-24 ביוני 1963 מת פרדיננדו בבורדיגרה, ואחיו הנסיך פיליברטו, דוכס ג'נובה ירש את תאריו.

== אילן יוחסין ==

==קישורים חיצוניים==

==הערות שוליים==

קטגוריה:אנשי צבא איטלקים במלחמת העולם השנייה
קטגוריה:אנשי צבא איטלקים במלחמת העולם הראשונה
קטגוריה:אדמירלים איטלקים
קטגוריה:בית סבויה
קטגוריה:איטלקים שנולדו ב-1884
קטגוריה:איטלקים שנפטרו ב-1963